110 patinadores i patinadors participen en el I Trofeu de Patinatge Artístic de Burjassot
2025-07-24

Si fa escasses setmanes, el Club de Patinatge Artístic Rodaments de Burjassot rebia una classe magistral d’un dels patinadors més destacats del panorama internacional, aquests dies estan treballant en la pròxima celebració del I Trofeu de Patinatge Artístic del municipi.

Concretament, serà diumenge que ve 12 de febrer quan, durant tot el matí i en el Poliesportiu Municipal, es celebre el torneig que compta amb la col·laboració de l’Ajuntament de Burjassot, des de la Regidoria d’Esports, dirigida per Juan Gabriel Sánchez. Una competició que comptarà amb la participació de 110 patinadores i patinadors de diferents nivells que arriben des de diversos clubs de la província de València.

El club burjassoter anima a la ciutadania a que passe pel Poliesportiu Municipal i gaudisca de la cita esportiva i, al temps, puga conéixer aquest esport que, a poc a poc, suma més esportistes a Burjassot.